craciuncg/RoMedQA_v1 huggingface dataset:
Diferența de presiune între aortă și atriul drept este de:
1. 200 mmHg
2. 300 mmHg
3. 50 mmHg
4. 100 mmHg
5. 150 mmHg
Răspuns corect: 4
Despre ventilația alveolară NU este adevărat faptul că:
1. reprezintă o parte din minut-volumul respirator
2. este un volum de aer care participă la schimbul de gaze respiratorii
3. valoarea sa medie este de 4,5-5 L/min
4. este un volum de aer care ajunge în zona alveolară a tractului respirator în fiecare minut
5. este un volum de aer care nu participă la schimbul de gaze respiratorii
Răspuns corect: 5
Precizați locul în care începe procesul de fuziune a imaginilor:
1. coliculii inferiori
2. tractul optic
3. retina
4. chiasma optică
5. corpii geniculați laterali
Răspuns corect: 5
Despre ansa Henle este adevărată următoarea afirmație:
1. pornește de la nivelul capsulei Bowman
2. continuă tubul contort proximal
3. dacă este scurtă, ajunge în apropierea papilei renale
4. se deschide în tubul colector
5. la nivelul ei se realizează filtrarea glomerulară
Răspuns corect: 2
La nivelul extremității cefalice se află următoarele viscere, cu excepția:
1. esofagului
2. laringelui
3. etmoidului
4. paratiroidelor
5. glandei tiroide
Răspuns corect: 3
Alegeți varianta CORECTĂ cu privire la mușchii membrului inferior:
1. mușchii tibial posterior și flexori ai degetelor realizează flexia labei piciorului
2. în partea anterioară a coapsei se află mușchiul cvadriceps iar sub acesta se află mușchiul croitor
3. mușchii semitendinos și semimembranos se găsesc în loja medială a coapsei
4. mușchiul drept medial al coapsei produce, prin contracție, adducție
5. în loja laterală a gambei se află mușchiul gastrocnemian
Răspuns corect: 4
Varianta corectă privind adenomul de prostată este:
1. reprezintă hipoplazia adenomatoasă benignă a prostatei periuretrale
2. reprezintă inflamația cronică a prostatei
3. poate determina obstrucția eliminării urinei din vezica urinară
4. poate determina obstrucția eliminării spermatozoizilor în canalul deferent
5. reprezintă hiperplazia adenomatoasă malignă a prostatei periuretrale
Răspuns corect: 3
În timpul glicolizei anaerobe este adevărat:
1. moleculele de glucoză sunt convertite în acid piruvic
2. dacă rezerva de oxigen este normală, acidul piruvic este convertit în acid lactic
3. se furnizează două molecule de ATP în total
4. acidul piruvic este convertit în acid glicolitic
5. niciun răspuns corect
Răspuns corect: 1
Alegeți afirmația corectă:
1. fibrele de colagen dau osului o mare rezistență la tensiune
2. osul este alcătuit dintr-o matrice anorganică solidă
3. oasele reprezintă principalul rezervor de substanțe organice al organismului
4. osul conține 20% reziduu uscat
5. matricea organică este reprezentată de depozitele de săruri de calciu
Răspuns corect: 1
Debitul sangvin renal este de aproximativ:
1. 42 ml/100 g țesut/minut
2. 42 ml/1000 g țesut/minut
3. 420 ml/100 g țesut/minut
4. 420 ml/1000 g țesut/minut
5. niciun răspuns nu este corect
Răspuns corect: 3
O patologie asociată cu retard mental și deficit de creștere poate avea următoarele cauze hormonale:
1. hiposecreție de STH în copilărie
2. hipersecreție de ACTH în copilărie
3. hiposecreție de hormoni neurohipofizari
4. deficit de hormoni tiroidieni în copilărie
5. niciun răspuns corect
Răspuns corect: 4
În figura de mai jos, * reprezintă:
1. ramura marginală
2. vena cardiacă mică
3. artera coronară dreaptă
4. vena coronară mică
5. niciun răspuns corect
Răspuns corect: 1
Indicați care dintre următoarele structuri nu este un chemoreceptor:
1. mugurii gustativi
2. nocireceptorii
3. discurile Merkel
4. epiteliul olfactiv
5. corpii carotidieni
Răspuns corect: 3
Când o fibră musculară netedă este activată ______ este cea care leagă calciul. Fibrele musculare cardiace prezintă _______ și reticul sarcoplasmatic. În mușchii netezi _______ joncțiuni neuromusculare bine structurate.
1. calmodulină, sistem tubular T, există
2. troponină, sistem tubular T, există
3. calmodulină, sistem tubular T, nu există
4. troponină, sistem tubular T, nu există
5. niciun răspuns corect
Răspuns corect: 3
Care dintre următoarele componente ale glandelor mixte sunt responsabile de secreția de hormoni?
1. celulele parafoliculare ”C”
2. insulele Langerhans
3. foliculii tiroidieni
4. acinii pancreatici
5. celulele prezente în interiorul tubilor seminiferi contorți
Răspuns corect: 2
Precizați pentru care din valorile debitului cardiac marginea de siguranță pentru egalarea presiunilor parțiale, alveolară și sanguină a oxigenului, este minimă:
1. 25 L/min
2. 15 L/min
3. 10 L/min
4. 5 L/min
5. niciun răspuns corect
Răspuns corect: 1
Enzima secretată la nivelul celulelor seroase ale glandei submandibulare este:
1. zaharaza
2. lactaza
3. amilaza
4. maltaza
5. niciun răspuns corect
Răspuns corect: 3
Pancreasul este format din țesut:
1. pseudostratificat cilindric
2. conjunctiv lax
3. conjunctiv elastic
4. senzorial de tip exocrin
5. secretor de tip mixt
Răspuns corect: 5
Alegeți varianta corectă:
1. forța contracțiilor peristaltice gastrice este controlată de adrenalină
2. sărurile biliare sunt secretate pasiv în canaliculele biliare
3. toate tipurile de dinți sunt la fel de rezistente
4. conținutul în Na+ și K+ din secreția pancreatică este mai mic față de cel al plasmei
5. secreția bazală a HCl din sucul gastric este de 1-5 mEq/oră
Răspuns corect: 5
După ce a câștigat locul I la concursul de matematică, Maria primește o înghețată ca și recompensă. Impulsurile nervoase senzitive sunt trimise către centrul nervos prin intermediul următorilor nervi:
1. V, IX
2. XI, XII
3. VIII, X
4. V, VI
5. niciun răspuns corect
Răspuns corect: 1
În care dintre următoarele structuri se desfășoară ciclul acizilor tricarboxilici (ciclul Krebs):
1. matricea mitocondrială
2. lizozomi
3. centrozomi
4. aparat Golgi
5. ribozomi
Răspuns corect: 1
Afirmația corectă despre oase este:
1. după originea lor, oasele se împart în oase de membrană și oase de cartilaj
2. oasele bolții cutiei craniene se formează prin osificare endocondrală
3. oasele reprezintă componenta activă a mișcării
4. vertebrele sunt oase late
5. la adult toate oasele conțin măduva roșie hematogenă
Răspuns corect: 1
Dacă pulsul la artera radială este de 100 bătăi/minut putem afirma că:
1. înregistrarea grafică a acestuia generează o fonocardiogramă
2. nicio afirmație nu este adevărată
3. durata ciclului cardiac este de 0,8 s
4. debitul cardiac este redus
5. frecvența cardiacă este de 100 bătăi/minut
Răspuns corect: 5
Celulele secretoare de adrenalină și noradrenalină sunt:
1. celule ale corticosuprarenalei
2. neuronii visceromotori ai măduvei spinării
3. fusurile neuromusculare
4. neuronii plexului celiac
5. neuronii plăcii motorii
Răspuns corect: 4
Nervii cranieni cu funcție senzitivă și motorie:
1. VII, X, XII
2. III, V, X
3. III, V, VII, IX
4. V, VII, IX, X
5. niciun răspuns corect
Răspuns corect: 4
Referitor la mușchiul scheletic este adevărat că:
1. perimisium învelește fiecare fibră musculară
2. fascia nu se continuă în structura tendonului
3. epimisium învelește întreg mușchiul
4. endomisium învelește un pachet de fibre musculare
5. niciun răspuns corect
Răspuns corect: 3
Selectați afirmațiile corecte privind absorbția intestinală:
1. pentru glucoză și fructoză, se realizează prin transport activ Na+-dependent la nivelul membranei bazo-laterale
2. pentru fier se realizează în jejun și ileon și este stimulată de vitamina C
3. pentru lipide are loc după emulsionarea lor sub acțiunea pigmenților biliari
4. pentru vitamina B12 are loc în stomac și necesită prezența factorului intrinsec
5. pentru celuloză se realizează după scindarea ei sub acțiunea amilazei pancreatice
Răspuns corect: 2
Despre analizatorul olfactiv putem afirma:
1. zona de proiecție corticală este pe fața bazală a emisferelor
2. deutoneuronul căii se află pe fața bazală a emisferelor cerebrale
3. receptorii sunt răspândiți în toată mucoasa nazală
4. primul neuron al căii are rol secretor
5. receptorii sunt terminații nervoase libere
Răspuns corect: 2
Următoarea afirmație despre compoziția urinii primare este corectă:
1. nu poate conține glucoză
2. poate conține Ca+ în concentrație de 9 mg/dL
3. poate conține Na+ în concentrație de 4 mmol/L
4. poate conține K+ în concentrație de 140 mmol/L
5. poate conține hematii
Răspuns corect: 2
Alegeți varianta FALSĂ privind difuziunea facilitată:
1. este o modalitate de mișcare moleculară prin membrana celulară
2. trec doar anumite molecule prin membrană
3. se realizează mișcarea moleculelor dintr-o zonă cu concentrație mare într-una cu concentrație mică
4. nu depinde de numărul proteinelor transportoare
5. este asistată de proteinele prezente în membrană
Răspuns corect: 4
K+ plasmatic scade sub influența următorului hormon:
1. aldosteron
2. STH
3. cortizol
4. ADH
5. calcitonină
Răspuns corect: 1
Neuronii somatosenzitivi din ganglionii spinali:
1. prezintă majoritatea prelungirilor celulifuge mai lungi decât cele celulipete
2. prezintă noduri Ranvier la nivelul prelungirii celulipete
3. conduc potențialul de acțiune cu viteza de 10 m/sec
4. sunt unipolari
5. sunt multipolari
Răspuns corect: 2
Alegeți afirmația corectă:
1. formarea fibrinei durează mai mult decât formarea trombinei
2. formarea trombinei durează mai puțin decât formarea fibrinei
3. formarea trombinei este faza cea mai laborioasă
4. formarea trombinei durează mai mult decât formarea tromboplastinei
5. formarea fibrinei durează mai puțin decât formarea tromboplastinei
Răspuns corect: 5
Alegeți afirmația FALSĂ cu privire la măduva spinării:
1. limita inferioară a măduvei spinării se află în dreptul vertebrei L2
2. nervii toracali și lombari cu direcție aproape verticală formează coada de cal
3. sub vertebra L2 măduva spinării se prelungește cu conul medular
4. limita superioară a măduvei spinării corespunde găurii occipitale
5. limita superioară a măduvei spinării corespunde emergenței primului nerv spinal
Răspuns corect: 2
Presiunea arterială este invers proporțională cu:
1. vâscozitatea sângelui
2. diametrul arterelor
3. lungimea arterelor
4. ritmul cardiac
5. niciun răspuns corect
Răspuns corect: 2
Care dintre aceste celule nu se întâlnesc în țesutul conjunctiv?
1. mastocitele
2. cheratinocitele
3. limfocitele
4. condroblastele
5. niciun răspuns corect
Răspuns corect: 2
În timpul unei inspirații:
1. se modifică presiunea din cavitatea pleurală
2. scad presiunile atât în cavitatea abdominală cât și în venele mari toracice
3. aerul alveolar este înlocui complet cu aerul atmosferic
4. grilajul costal se ridică și sternul se apropie de coloana vertebrală
5. diafragmul și mușchii drepți abdominali se contractă
Răspuns corect: 1
Despre capacitatea vitală este corect să se afirme:
1. reprezintă suma dintre volumele rezidual, inspirator de rezervă și expirator de rezervă
2. are o valoare mai mică decât capacitatea reziduală funcțională
3. este partea din volumul de aer care ventilează spațiul mort în timpul respirației normale
4. împreună cu volumul de aer care nu poate fi expirat forțat, formează capacitatea pulmonară totală
5. este produsul dintre volumul curent și frecvența respiratorie/minut
Răspuns corect: 4
Un pacient cu grupa B III, Rh – poate primi o transfuzie sangvină de la persoane cu grupa:
1. 0 I, Rh + și B III, Rh +
2. 0 I, Rh – și B III, Rh +
3. 0 I și B III, indiferent de Rh
4. 0 I, Rh – și B III, Rh –
5. 0 I, Rh + și B III, Rh –
Răspuns corect: 4
Care dintre următoarele enunțuri ce vizează fusul neuromuscular este adevărat?
1. neuronul gamma controlează neuronul alfa
2. relaxarea musculară este cauzată de întinderea fusurilor
3. deoarece sunt receptori, fusurile au numai inervație senzitivă
4. fibrele alfa inervează fibrele intrafusale
5. fibrele gamma din cornul posterior inervează fibrele intrafusale
Răspuns corect: 1
Alegeți varianta CORECTĂ privind volumele pulmonare:
1. după o expirație normală în plămân mai rămân ~ 500 mL aer
2. după o expirație forțată în plămân mai rămân ~ 2500 mL aer
3. prin inspir forțat în plămân pot fi introduși 500 mL aer
4. capacitatea vitală pulmonară este de peste 5000 mL aer
5. în cursul unei respirații normale, de repaus, în plămâni intră și ies 1000 mL aer
Răspuns corect: 4
Între fibrele preganglionare și cele postganglionare ale sistemului nervos vegetativ se eliberează:
1. serotonină
2. insulină
3. glucagon
4. acetilcolină
5. noradrenalină
Răspuns corect: 4
Oasele au roluri funcționale, și anume:
1. pârghii ale aparatului locomotor, de gradul I
2. rol de sediu secundar pentru organele hematopoietice
3. rol în metabolismul calciului, clorului și electroliților
4. pârghii ale aparatului locomotor, de gradul II
5. rețin unele substanțe toxice din organism, cum ar fi: Hg, Pb, F
Răspuns corect: 5
Vasopresina determină:
1. în doze mari, vasoconstricție
2. creșterea volumului urinei
3. scade absorbția facultativă a apei în tubul distal al nefronului
4. creșterea secrețiilor glandelor exocrine
5. diabet insipid când este secretată în exces
Răspuns corect: 1
Următoarele afirmații sunt corecte cu excepția:
1. trompa lui Eustachio se deschide la nivelul peretelui anterior al urechii medii
2. stimularea bastonașelor produce senzația de lumină albă
3. motoneuronii α inervează fibrele intrafusale
4. energia unei singure cuante de lumină este suficientă pentru a stimula o celulă cu bastonaș
5. urechea medie nu are nici o relație cu aparatul vestibular
Răspuns corect: 3
La un pacient cu diabet zaharat netratat se acumulează corpi cetonici. La acest pacient:
1. poate să apară hiperventilație
2. crește alcalinitatea în spațiul intracelular și sânge
3. aciditatea lichidului cefalo-rahidian sigur nu se schimbă
4. apare acidoza respiratorie
5. niciun răspuns corect
Răspuns corect: 1
Precizați poziția CORECTĂ a valvelor inimii în timpul sistolei atriale:
1. valvele atrioventriculare sunt deschise
2. valvele atrioventriculare și semilunare sunt închise
3. valvele semilunare ale aortei sunt deschise
4. valvele semilunare ale arterei pulmonare sunt deschise
5. valvele atrioventriculare și semilunare sunt deschise
Răspuns corect: 1
Referitor la osificare:
1. după pubertate, la nivelul plăcii epifizare se continuă creșterea în lungime a osului
2. în spațiile dintre travee se dezvoltă măduva osoasă galbenă
3. matricea osoasă este compusă numai din colagen, fosfat de calciu și hidroxid de calciu
4. aproximativ în a patra lună de sarcină apar tije rectilinii de cartilaj hialin ce au forma oaselor lungi
5. niciun răspuns corect
Răspuns corect: 1
Următoarele afirmații referitoare la prostată sunt adevărate, cu o excepție:
1. este situată sub vezica urinară, în jurul uretrei
2. este un organ glandular exocrin
3. este vascularizată de artera prostatică, ramură din artera iliacă internă
4. produsul ei de secreție participă la formarea spermei
5. este un organ glandular endocrin
Răspuns corect: 5
Deutoneuronul căii sensibilității tactile grosiere se află în:
1. nucleul gracilis
2. ganglionul spinal
3. nucleul cuneat
4. cornul posterior al măduvei spinării
5. nucleul roșu
Răspuns corect: 4
Alegeți afirmațiile corecte privind efectele următorilor hormoni:
1. vasopresina produce tahicardie, ca și adrenalina și tiroxina
2. cortizolul crește stabilitatea membranelor ribozomale și scade numărul de limfocite și eozinofile circulante
3. glucagonul stimulează glicogenoliza și gluconeogeneza, producând hiperglicemie
4. gonadostimulinele sunt hormoni sterolici, care controlează funcția gonadelor
5. hormonii tiroidieni scad concentrația colesterolului plasmatic și mobilizarea lipidelor din depozite
Răspuns corect: 3
Referitor la melanină este adevărat că:
1. structura ei conține și mangan
2. este sintetizată de melanocite la nivelul stratului superficial al pielii
3. se găsește în componența țesutului conjunctiv pigmentar
4. se găsește la nivelul stratului intern al retinei
5. niciun răspuns corect
Răspuns corect: 3
Alegeți afirmația corectă:
1. sediul fosforilării oxidative este la nivelul dictiozomilor
2. ovulul are 7,5 µ
3. dimensiunile celulelor variază în funcție de starea fiziologică a organismului
4. centrozomul din neuroni are rol în diviziunea celulară
5. lizozomii au rol în excreția unor substanțe celulare
Răspuns corect: 3
Rezultatul net per moleculă de glucoză în cazul glicolizei anaerobe este:
1. 32 molecule de ATP
2. în glicoliza anaerobă nu se produce ATP
3. 34 molecule de ATP
4. 35 molecule de ATP
5. două molecule de ATP
Răspuns corect: 5
În timpul lunii a patra de dezvoltare fetală:
1. se pot observa structuri anexe ale pielii și structuri accesorii ale ochiului
2. are loc osificarea intramembranoasă unde se formează puncte de osificare
3. capul fătului devine proporțional cu restul corpului
4. bătăile inimii devin detectabile
5. niciun răspuns corect
Răspuns corect: 1
Răspunsurile imune specifice sunt mediate prin:
1. 2 tipuri de leucocite, limfocitele B și T, limfocitele B sunt implicate primar în imunitatea mediată celular, iar limfocitele T în imunitatea umorală
2. 2 tipuri de eritrocite, cele cu antigen A și cele cu antigen B
3. 2 tipuri de leucocite, limfocitele B și T, care intervin, împreună, primar în imunitatea mediată celular, apoi prin mecanisme interdependente în imunitatea umorală
4. 2 tipuri de leucocite, limfocitele B și T, care intervin prin mecanisme interdependente astfel, limfocitele B în imunitatea umorală, iar limfocitele T în imunitatea mediată celular
5. 2 tipuri de leucocite, eozinofile și bazofile
Răspuns corect: 4
Alegeți varianta corectă:
1. toate tipurile de dinți sunt la fel de rezistente
2. conținutul în Na+ și K+ din secreția pancreatică este mai mic față de cel al plasmei
3. secreția bazală a HCl din sucul gastric este de 1-5 mEq/oră
4. forța contracțiilor peristaltice gastrice este controlată de adrenalină
5. sărurile biliare sunt secretate pasiv în canaliculele biliare
Răspuns corect: 3
Referitor la atomi este adevărat că:
1. nucleul atomului este alcătuit din protoni și electroni
2. numărul de masă reprezintă numărul de protoni dintr-un atom
3. electronii se învârt în jurul nucleului pe trasee denumite straturi orbitale
4. neutronii sunt încărcați pozitiv
5. niciun răspuns corect
Răspuns corect: 3
Lecitina:
1. intră în structura oseinei
2. este precursorul acizilor biliari
3. intră în alcătuirea acizilor nucleici
4. este o pentoză
5. niciun răspuns corect
Răspuns corect: 5
Glucocorticoizii:
1. cresc anabolismul în mușchii scheletici
2. circulă în sânge numai sub formă liberă
3. produc alterarea personalității în caz de hipersecreție
4. cresc numărul de eozinofile și bazofile circulante
5. cresc concentrația acizilor grași liberi plasmatici
Răspuns corect: 5
În plasma unei persoane B III, Rh+ nu se pot găsi:
1. adrenalină
2. aglutinine alfa
3. hidrocortizon liber
4. protrombină
5. hemoglobină
Răspuns corect: 5
Alegeți afirmația corectă privitoare la sfincterul esofagian:
1. se află la nivelul joncțiunii esofagului cu antrul piloric
2. realizează stocarea alimentelor în esofag
3. contracția sa previne pătrunderea alimentelor în trahee
4. niciun răspuns nu este corect
5. este format din musculatură circulară
Răspuns corect: 5
Pe suprafața hematiilor unui individ cu grupa sanguină A II Rh +, se găsesc:
1. aglutinogenul A și antigenul D
2. aglutinina alfa
3. aglutinogenele A și B
4. aglutinogenul B
5. antigenul D și aglutinina alfa
Răspuns corect: 1
Prin metabolizarea mitocondrială a unui acid gras cu 16 atomi de carbon vor rezulta:
1. 132 molecule de ATP
2. 130 molecule ATP
3. 129 molecule de ATP
4. 120 molecule de ATP
5. niciun răspuns corect
Răspuns corect: 3
Alegeți varianta FALSĂ privind oasele:
1. împreună cu mușchii pot schimba poziția corpului
2. reprezintă un depozit de minerale
3. intervin în activitățile metabolice ale organismului
4. conțin un singur tip de celule
5. ajută indirect la menținerea echilibrului hidric al organismului
Răspuns corect: 4
Referitor la mecanismul respirației este adevărat că:
1. contracția mușchilor intercostali externi coboară coastele
2. diafragmul nu este folosit în respirația forțată
3. contracția diafragmului crește diametrul vertical al cavității toracelui
4. elasticitatea bronhiilor joacă un rol important în acest mecanism
5. niciun răspuns corect
Răspuns corect: 3
Carbaminohemoglobina rezultă prin:
1. combinarea reversibilă a CO2 cu bicarbonatul plasmatic
2. combinarea reversibilă a CO2 cu grupările NH2
3. combinarea cu Cl prin fenomenul de membrană Hamburger
4. combinarea reversibilă a CO2 cu ionii de fier
5. combinarea hemoglobinei cu maximum 1,34 ml O2
Răspuns corect: 2
Care dintre următoarele substanțe stimulează secreția acidă gastrică:
1. enterokinaza
2. acetilcolina
3. somatostatina
4. adrenalina
5. epinefrina
Răspuns corect: 2
Este parte a cavității nazale:
1. vestibulul
2. orofaringele
3. cornetul nazal posterior
4. cornetul nazal anterior
5. niciun răspuns corect
Răspuns corect: 1
Enzimele secretate la nivelul intestinului subțire sunt:
1. zaharoza
2. pepsinogenul
3. peptidazele
4. labfermentul
5. niciun răspuns corect
Răspuns corect: 3
Care dintre următoarele funcții nu aparține splinei?
1. splina produce hematii
2. splina trimite sânge în circulație în caz de nevoie
3. splina intervine în metabolismul fierului
4. splina produce limfocite
5. splina este organ de depozit sangvin
Răspuns corect: 1
Alegeți varianta corectă:
1. aria gustativă este situată în partea inferioară a girului postcentral
2. mugurii gustativi au formă tronconică
3. al doilea neuron al căii gustative se află în nucleul solitar pontin
4. la polul bazal al celulelor gustative sosesc terminații nervoase ale nervilor faciali, hipoglos și glosofaringian
5. mugurii gustativi sunt situați la nivelul papilelor gustative circumvalate, fungiforme, filiforme și foliate
Răspuns corect: 1
Alegeți varianta CORECTĂ privind emisferele cerebrale:
1. lobul insular este localizat superficial și este acoperit de porțiuni ale lobilor frontal, parietal, temporal
2. între lobul frontal și parietal se găsește șantul central
3. lobul temporal se găsește în spatele lobului frontal
4. lobul temporal este separat de cel frontal prin șanțul central
5. suprafața lor prezintă adâncituri profunde numite șanțuri
Răspuns corect: 2
În timpul unei partide de baschet unul dintre jucători a suferit un traumatism al membrului inferior stâng. Medicul echipei a observat la examenul clinic următoarele aspecte: îndoirea labei piciorului stâng către gambă, cu rotirea tălpii spre exterior, și imposibilitatea efectuării mișcării de reducere a unghiului articulației genunchiului stâng. Care dintre următoarele asocieri pot corespunde cazului prezentat?
1. eversia și extensia plantară a labei piciorului
2. flexia dorsală a labei piciorului și extensia genunchiului
3. pronația labei piciorului și flexia genunchiului
4. elevația labei piciorului și adducția genunchiului
5. niciun răspuns corect
Răspuns corect: 2
Alegeți varianta CORECTĂ privind mușchiul neted:
1. viteză intermediară a contracției
2. fibre alungite, fusiforme, cu capete ascuțite
3. control voluntar
4. nuclei multipli
5. cea mai mică capacitate de a rămâne contractat
Răspuns corect: 2
Mecanismul de feedback pozitiv:
1. determină devierea din ce în ce mai mare de la valoarea de referință
2. nu poate funcționa ca parte a unui mecanism general de reglare
3. este mijlocul principal pe care organismul își păstrează homeostazia
4. tinde să aducă sistemul la valoarea lui de referință
5. niciun răspuns corect
Răspuns corect: 1
Moleculele CMH II (Complex Major de Histocompatibilitate):
1. leagă antigene străine organismului și astfel stimulează limfocitele
2. pot pătrunde în corp consecutiv unei înțepături de țânțar
3. sunt prezente pe suprafața tuturor celulelor organismului
4. sunt proteine și polizaharide proprii fiecărei persoane
5. niciun răspuns corect
Răspuns corect: 1
Legătura ionică:
1. este o legătură slabă
2. este formată prin atracții între părți ale moleculelor ușor pozitive și părți ușor negative
3. se formează prin punerea în comun a perechilor de electroni între atomi
4. este prezentă în clorura de sodiu
5. niciun răspuns corect
Răspuns corect: 4
Glandele sudoripare sunt glande:
1. tubulo-acinoase
2. pluricelulare compuse
3. holocrine
4. apocrine
5. niciun răspuns corect
Răspuns corect: 4
Referitor la ventriculii cerebrali nu este adevărat că:
1. ventriculii laterali prezintă o porțiune care se întinde în interiorul lobului temporal
2. ventriculul III se află în planul mediosagital
3. ventriculii III și IV comunică prin intermediul foramenului interventricular
4. conțin lichid cefalorahidian
5. niciun răspuns corect
Răspuns corect: 3